CELEX: 62016TN0040
Language: hr
Date: 2019-07-29 00:00:00
Title: predmet T-40/16: Tužba podnesena 29. srpnja 2019. — MU protiv Parlamenta

16.9.2019   
            
            
               HR
            
            
               Službeni list Europske unije
            
            
               C 312/11
            
         
      Tužba podnesena 29. srpnja 2019. — MU protiv Parlamenta
      (predmet T-40/16)
      (2019/C 312/12)
      Jezik postupka: talijanski
      
         Stranke
      
      
         Tužitelj: MU (zastupnik: A. Bruno, odvjetnik)
      
         Tuženik: Europski parlament
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi i proglasi nezakonitost Odluke Europskog parlamenta od 11. prosinca 2015. o odbijanju dodatne naknade za stažiste s invaliditetom iz članka 24. stavka 9. Internog pravilnika o stažiranju i studijskim posjetima Glavnom tajništvu Europskog parlamenta.
               
            
                  —
               
               
                  posljedično, utvrdi da MU ima osobno pravo na priznavanje dodatne naknade predviđene člankom 29. stavkom 9. Internog pravilnika o stažiranju u Europskom parlamentu, kao osoba sa 70-postotnim invaliditetom.
               
            
                  —
               
               
                  naloži Europskom parlamentu da dodijeli tužitelju dodatnu naknadu predviđenu primjenjivim propisima, koja uključuje kamate i novčanu revalorizaciju od dana podnošenja zahtjeva do dana isplate te naloži tuženiku snošenje troškova postupka.
               
            
         Tužbeni razlozi i glavni argumenti
      
      U potporu tužbi, tužitelj ističe:
      
                  1.
               
               
                  Da priznavanje dodatnih naknada za osobe s invaliditetom, predviđeno člankom 24. stavkom 9. Internog pravilnika o stažiranju i studijskim posjetima Glavnom tajništvu Europskog parlamenta, nije obuhvaćeno marginom prosudbe Parlamenta.
               
            
                  2.
               
               
                  Da je postotak invaliditeta potvrdio ili utvrdio službeni liječnik Europskog parlamenta, ovisno o tome temelji li se na nacionalnoj potvrdi ili na detaljnom mišljenju stažistovog liječnika, i upućuje na „europsku ljestvicu za procjenu, u zdravstvene svrhe, oštećenja tjelesnog i mentalnog integriteta”.
               
            
                  3.
               
               
                  Da je prosudba Europskog parlamenta, ako postoji u ovom slučaju, bezrazložno proširena. U tom smislu navodi se da predmetni pravilnik razlikuje slučaj u kojem se invaliditet temelji na potvrdi nacionalnih vlasti, kao u ovom slučaju, u kojem ga mora potvrditi liječnik Europskog parlamenta, i različiti slučaj u kojem se ona temelji na nalazu stažistovog liječnika. U posljednjem slučaju, postotak invaliditeta utvrđuje liječnik Europskog parlamenta.